"அவன் புன்னகை எவ்வளவு அழகாய் இருக்கிறது! சிரிக்கும் போது நெற்றியை மறைத்திருக்கும் முடிக் கற்றைகள் எம்பி எம்பி குதிக்கையில் மெதுவாய் அந்த முடிக்கற்றைகளைக் கோதி விட வேண்டும் போலிருக்கிறது. அவன் புன்னகையைத்தான் நாளெல்லாம் மனதில் ஓட்டிக் கொண்டிருக்கிறேன். எல்லாமே அழகாய் இருப்பது போலிருக்கிறது. அந்த மரம், தார் சாலையில் ஒழுங்கில்லாமல் கிடக்கும் சிறு சிறு கற்கள், மேலே மின்னிக் கொண்டிருக்கும் வானம்! எவ்வளவு அழகாய் இருக்கிறது அவன் புன்னகை! அவன் எப்பொழுதும் சிரித்துக் கொண்டே இருக்க வேண்டும்"